Yashasvi Jaiswal plays career best cricket IPL | ଲିଷ୍ଟ୍-'ଏ' କ୍ରିକେଟରେ ୧୯-ବର୍ଷୀୟ ଯୁବ ବ୍ୟାଟ୍ସମ୍ୟାନ୍ ଯଶସ୍ୱୀ ଜୈସୱାଲଙ୍କର ପ୍ରଦର୍ଶନ ଖୁବ୍ ଭଲ ରହିଛି । ସେ ୨୧ଟି ମ୍ୟାଚରେ ହାରାହାରି ୫୨ ରନ୍ ହିସାବରେ ୯୮୭ ରନ୍ ସଂଗ୍ରହ କରିଛନ୍ତି । ସେଥିରେ ଅଛି ତିନିଟି ଶତକ ଓ ଚାରିଟି ଅର୍ଦ୍ଧଶତକ ।
Share this:
ନୂଆ ଦିଲ୍ଲୀଃ ଆଇ.ପି.ଏଲ୍. ୨୦୨୧ର (IPL 2021) ଦ୍ୱିତୀୟ ପର୍ଯ୍ୟାୟରେ ଯଶସ୍ୱୀ ଜୈସୱାଲ (Yashasvi Jaiswal) ଏକ ବଡ଼ ଡେବ୍ୟୁ କରିଛନ୍ତି । ରାଜସ୍ଥାନ ରୟାଲ୍ସ (Rajasthan Royals, RR) ପାଇଁ ଖେଳୁଥିବା ଏହି ୧୯-ବର୍ଷୀୟ ଯୁବ ବ୍ୟାଟ୍ସମ୍ୟାନ୍ ପଞ୍ଜାବ କିଙ୍ଗ୍ସ (Punjab Kings) ବିପକ୍ଷରେ ୪୯ ରନ୍ ସଂଗ୍ରହ କରିଥିଲେ । ଦ୍ୱାଦଶ ଟି-୨୦ ମ୍ୟାଚ୍ ଖେଳୁଥିବା ଯଶଶ୍ୱୀଙ୍କର ଏହା ହେଉଛି କରିୟରର ସର୍ବୋତ୍ତମ ପ୍ରଦର୍ଶନ (career best) ।
ଏହି ଯୁବ ଓପନର୍ ବ୍ୟାଟ୍ସମ୍ୟାନ୍ କ୍ରମାଗତ ତୃତୀୟ ଦିନ ପାଇଁ ଟି-୨୦ ଲିଗରେ ଭଲ ପ୍ରଦର୍ଶନ କରିଛନ୍ତି । ପ୍ରଥମ ଦିନରେ ଋତୁରାଜ ଗାଇକୱାଡ଼ ଓ ଦ୍ୱିତୀୟ ଦିନରେ ଶୁଭମନ ଗିଲ୍ ଭଲ ପ୍ରଦର୍ଶନ କରିଥିଲେ। ଏହି ମ୍ୟାଚରେ ପଞ୍ଜାବର ଅଧିନାୟକ କେ.ଏଲ୍. ରାହୁଲ୍ (KL Rahul) ଟସ୍ ଜିତି ବୋଲିଂ କରିବାକୁ ନିଷ୍ପତ୍ତି ନେଇଥିଲେ। ପ୍ରଥମେ ଖେଳି ରାଜସ୍ଥାନ ୧୮୫ ରନ୍ ସଂଗ୍ରହ କରିଛି ।
ଯଶସ୍ୱୀ ଜୈସୱାଲ ୩୬ ବଲର ସମ୍ମୁଖୀନ ହୋଇ ୪୯ ରନ୍ ସଂଗ୍ରହ କରିଥିଲେ। ସେ ଛଅଟି ଚୌକା ଓ ଦୁଇଟି ଛକା ମାରିଥିଲେ । ତେବେ ସେ ତାଙ୍କ ଟି-୨୦ କରିୟରରେ ପ୍ରଥମ ଅର୍ଦ୍ଧଶତକ ହାସଲ କରିପାରି ନ ଥିଲେ । ଏହା ପୂର୍ବରୁ ସେ ୧୧ଟି ଟି-୨୦ ମ୍ୟାଚରେ ହାରାହାରି ୧୯ ରନ୍ ହିସାବରେ ମୋ'ଟ ୨୦୯ ରନ୍ ସ୍କୋର କରିଛନ୍ତି । ୪୦ ରନ୍ ତାଙ୍କର ସର୍ବାଧିକ ସ୍କୋର୍ ଥିଲା । ଯଦିଓ ଲିଷ୍ଟ୍-'ଏ' କ୍ରିକେଟରେ ତାଙ୍କର ପ୍ରଦର୍ଶନ ଭଲ ରହିଛି । ସେ ୨୧ଟି ମ୍ୟାଚରେ ହାରାହାରି ୫୨ ରନ୍ ହିସାବରେ ୯୮୭ ରନ୍ ସଂଗ୍ରହ କରିଛନ୍ତି । ସେଥିରେ ଅଛି ତିନିଟି ଶତକ ଓ ଚାରିଟି ଅର୍ଦ୍ଧଶତକ ।
୧୯ ସେପ୍ଟେମ୍ବରରେ ଚଳିତ ସିଜିନର ପ୍ରଥମ ମ୍ୟାଚରେ CSK ର ଯୁବ ବ୍ୟାଟ୍ସମ୍ୟାନ୍ ଋତୁରାଜ ଗାଇକୱାଡ୍ ଖରାପ ଆରମ୍ଭ ପରେ ଦଳକୁ ଭଲ ସ୍କୋରକୁ ନେଇଥିଲେ । ସେ ୫୮ ବଲରୁ ଅପରାଜିତ ୮୮ ରନ୍ କରିଥିଲେ । ସେଥିରେ ଥିଲା ନଅଟି ଚୌକା ଓ ଚାରିଟି ଛକା । ତାଙ୍କ ଇନିଂସ ଯୋଗୁଁ ଚେନ୍ନାଇ ଏହି ମ୍ୟାଚରେ ମୁମ୍ବାଇ ଇଣ୍ଡିଆନ୍ସକୁ ୨୦ ରନରେ ପରାସ୍ତ କରିଥିଲା । ଦ୍ୱିତୀୟ ମ୍ୟାଚରେ କେ.କେ.ଆର.ର ଯୁବ ବ୍ୟାଟ୍ସମ୍ୟାନ୍ ଶୁଭମନ ଗିଲ୍ ଆର.ସି.ବି. ବିପକ୍ଷରେ ୩୪ ବଲରୁ ୪୮ଟି ଚମତ୍କାର ରନ୍ ସ୍କୋର୍ କରିଥିଲେ । ସେ ଛଅଟି ଚୌକା ଓ ଗୋଟିଏ ଛକା ମାରିଥିଲେ । ତାଙ୍କ ଦଳ ସେହି ମ୍ୟାଚ୍ ନଅ ୱିକେଟରେ ଜିତିଥିଲା ।
ପଞ୍ଜାବ କିଙ୍ଗସର ଖେଳାଳିମାନେଃ କେ.ଏଲ୍. ରାହୁଲ (କ୍ୟାପଟେନ୍/ୱିକେଟକିପର୍), ମୟଙ୍କ ଅଗ୍ରୱାଲ, ଏଡେନ୍ ମାର୍କ୍ରମ, ନିକୋଲାସ୍ ପୁରନ୍, ଦୀପକ ହୁଡା, ଫାବିଆନ୍ ଏଲେନ୍, ଆଦିଲ ରସିଦ, ଇଶାନ ପୋରେଲ, ହରପ୍ରୀତ ବ୍ରାଡ଼, ଅର୍ଶଦୀପ ସିଂ ଓ ମହମ୍ମଦ ଶାମି ।
ରାଜସ୍ଥାନ ରୟାଲ୍ସର ଖେଳାଳିମାନେଃ ଏଭିନ୍ ଲୁଇସ୍, ଯଶସ୍ୱୀ ଜୈସୱାଲ, ସଞ୍ଜୁ ସାମସନ୍ (କ୍ୟାପଟେନ୍ / ୱିକେଟକିପର୍), ଲିଆମ୍ ଲିଭିଙ୍ଗଷ୍ଟୋନ୍, ରିୟାନ୍ ପରାଗ, ମହିପାଲ ଲୋମରୋର, ରାହୁଲ ତେୱତିଆ, କ୍ରିସ୍ ମୋରିସ୍, ମୁସ୍ତାଫିଜୁର ରହମାନ, ଚେତନ ସକାରିଆ ଓ କାର୍ତ୍ତିକ ତ୍ୟାଗୀ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
